Cuneiform Tablet Kt 92/k 203 (AKT 5 2)
Cuneiform tablet, dated to the Old Assyrian Period (ca. 1950-1850 BC).
Genre: administrative regulation
Transliteration:
um-ma kà-ru-um kà-ni-iš-ma a-na ša-qí-il₅ da-tim ku-li-a ší-ip-ri-ni kà-ri-im dur₄-ḫu-mi-it ḫa-tù-uš ta-am-ni-a tù-ùḫ-pí-a a-dí ni-na-ša-a qí-bi₄-ma i {d}UTU-ši ṭup-pì-ni ta-ša-me-a-ni GÍR ša a-šur šé-ṣí-a-ma ik-ri-ba-am šu-uk-na-ma ma-ma-an KÙ.AN a-na ší-mì-im a-na É.GAL-lim i-dí-nu lu a-dí-ni lá i-dí-in-ma na-ší 10-tim ša KÙ.AN ú 1 ma-na um 3 GÍN KÙ.BABBAR ša-du-a-sú ṣa-áb-ta-ma ku-li-a i pá-ni-šu li-ni-iš-a-am šu-ma i-qá-bi₄ um-ma šu-ut-ma KÙ.AN ša a-wi-lim ša NÍG.KA-sí 10-tim ú ša-du-a-tám li-qé-a-ma ša ba-ri-ni li-li-kam-ma GÍR ša a-šur li-it-ma-ma ša-du-a-tám nu-ta-ar-šu-um i-da-ma IGI ku-li-a ší-ip-ri-ni GÍR ša a-šur šé-ṣí-a-ma a-ḫu-um pá-ni a-ḫi-im ú-lá ú-ba-al ma-ma-an ḫa-ra-an sú-ki-nim e-ma-re sé-er-dam ú-šé-ri-ba-ni-ma a-ma-kam uš-té-bu-lu-ni lu wa-ší-ib kà-ri-im 1 ma-na-um 3 GÍN KÙ.BABBAR ša-áš-qí-lá-šu-ma ku-li-a i pá-ni-šu li-ni-iš-a-am šu-ma i-qá-be um-ma šu-ut-ma a-lá-ak-ma i kà-ri-im kà-ni-ìš a-za-ku KÙ.BABBAR ša-áš-qí-lá-šu-ma war-kà-tám li-li-kam-ma iš-tí-ni li-iz-ku a-ni-ša-am lá i-na-pu-ša-am a-na-kam KÙ.BABBAR li-iš-qú-ul